পাঠ্যক্ৰম প্ৰস্তুত কৰিবলৈ ৰাষ্ট্ৰীয় আৰু আন্তঃৰাষ্ট্ৰীয় প্ৰেক্ষাপটৰ বহুকেইজন বিশেষজ্ঞৰ সৈতে আলোচনা কৰাৰ লগতে বিভিন্ন ক্ষেত্ৰৰ দক্ষ ব্যক্তিৰো মতামত গ্ৰহণ কৰা হৈছিল। পাঠ্যক্ৰম প্ৰস্তুত কৰোতে শেখৰ কাপুৰ, মনমোহন শেট্টী, আনন্দ মহিন্দ্ৰা আৰু শ্যাম বেনেগালৰ দৰে ব্যক্তিৰ অভিমত লোৱা হৈছিল। এই পাঠ্যক্ৰমৰ গুণগত মান উন্নত হোৱাৰ বাবেই CBSE বৰ্ডে একাদশ আৰু দ্বাদশ শ্ৰেণীৰ বাবে প্ৰৱৰ্তন কৰিব বিচৰা মিডিয়া ষ্টাডিজ বিষয়ৰ পাঠ্যক্ৰম প্ৰস্তুত কৰাৰ দায়িত্বও WWIক অৰ্পন কৰিছিল। WWIয়ে CBSEবৰ্ডৰ বাবে পাঠ্যক্ৰম প্ৰস্তুত কৰাৰ লগতে শিক্ষকৰ প্ৰশিক্ষণৰ ব্যৱস্থাও কৰিছিল। “ আমি পাঠ্যক্ৰম এনেদৰে প্ৰস্তুত কৰিছিলো যে ইয়াৰ মিডিয়া ষ্টাডিজ বিষয়ত সৃষ্টিশীল কলা, থিয়েটাৰ আৰু নাটক এই সকলোৰে সমাহাৰ ঘটিছিল। প্ৰত্যেকজন শিক্ষাৰ্থী ছবি নিৰ্মাতা হ ’ বই সেয়া আমি প্ৰত্যাশা কৰা নাছিলো বৰং তেওঁলোকে ছবি এখন শুদ্ধভাৱে সমাদৰ কৰিবলৈ শিকক সেয়াহে বিচাৰিছিলো। শিশুৰ মাজত আমি এইধৰণৰ জ্ঞানৰ প্ৰচাৰ কৰিবলৈ বিচাৰিছিলো। ” মেঘনাৰ ভাষ্য।